مہاد
مہاد thalamus دماغ کے بین دماغ حصے میں پایا جانے والا ایک خاکستری مادے gray matter سے بنا ہوا جسم ہوتا ہے جس کے بالائی حصے کو ظہری مہاد dorsal thalamus اور زیریں حصے کو بطنی مہاد ventral thalamus اور بعض اوقات ذیلی مہاد subthalamus بھی کہا جاتا ہے یہ خاکستری مادہ فی الحقیقت دو عدد اجسام پر مشتمل ہوتا ہے اور مخ cerebrum کی اساس پر پایا جاتا ہے یہ بنیادی طور پر دماغ میں بطور بدیل مستقر relay station کے کام انجام دیتا ہے بدیل مستقر سے مراد یہاں یہ ہے کہ اس جگہ یعنی مہاد کو ایک ایسے مستقر کی حیثیت حاصل ہے کہ جہاں نخاغی طناب نخاعی طناب اور دماغی جذع سے آنے والی حسی راہیں sensory pathways ان عصبونات سے مشابک بناتی ہیں کہ جو اطلاعات یا حسوں کو قشرۂ مخ cerebral cortex تک لے کر جاتے ہیں thalamus کی جمع انگریزی میں thalami کی جاتی ہے جبکہ اردو میں مہاد کا لفظ عربی سے آیا ہے اور اس کی جمع امہاد اور امہدہ کی جاتی ہے مہاد کا ایک مطلب کمرہ یا بستر اور فرش وغیرہ کا بھی اسی وجہ سے اسے thalamus کا متبادل لیا جاتا ہے جو یونانی سے آیا ہے اور اپنے معنوں میں بستر یا بستر کے حجیرے کا مفہوم رکھتا ہے